13.08.2019
Нанҳәамза 13 рзы Аҧсны Аҳәынҭқарра Ахада Рауль Ҳаџьымба Адунеизегьтәи Аҧсуа-абаза конгресс Иреиҳаӡоу ахеилак Ахантәаҩы Мусса Екзеков ииубилеи идиныҳәалеит.
Адныҳәалараҟны иҳәоуп:
«Гәык-ҧсыкала ишәыдысныҳәаларц сҭахуп шәиубилеи! Шәара шәыҧсҭазааратә мҩа зегьы хамеигӡарада шәыжәлар рымаҵ аура иазкуп. Шәыҧсҭазаара хықәкы хадас иамоуп ауаа рыхӡыӡаара, рыгәцаракра, уи ауп изызбзоурахаз Аҧснеиҧш, уи анҭыҵгьы ажәлар рганахьала ишәымоу аҳаҭыр дуи абзиабареи.
Аҧсуа-абаза конгресс Иреиҳаӡоу ахеилак Ахантәаҩы имаҵураҟны Шәара имҩаҧыжәго акультура-ҵаралашаратә, агуманитартә усуреи амеценатреи рыла ҳдиаспора аҭоурыхтә Ҧсадгьыл адҳәалара аус аҟны шәлагаламҭа дууп. Ахә ҳаракны ишьатәуп аҧсуа-абаза жәлар реидкылара иазку ганрацәалатәи ауаажәларратә усура.
Ишәзеиҕьасшьоит агәабзиара, агәамч, ақәранҵыра ду, шәнапы злаку хьӡы змоу агәыҳаларатә миссиаҟны аихьӡарақәа».